**קווין ג'ורג' ניפינג** (באנגלית: **Kevin George Knipfing**; נולד ב-26 באפריל 1965) המוכר בשם הבמה **קווין ג'יימס** (**Kevin James**), הוא שחקן, קומיקאי, תסריטאי ומפיק קולנוע אמריקאי. תפקידו הידוע יותר הוא דאג הפרנן בסיטקום מבית CBS; "מלך השכונה" (1998–2007), ועבורו היה מועמד לפרס אמי לשחקן הראשי הטוב ביותר בסדת קומדיה.

ביוגרפיה
--------

ג'יימס נולד בשם קווין ג'ורג' ניפינג ב-26 באפריל 1965 בכפר מינאולה שבניו יורק, והוא גדל בעיירה סטוני ברוק, בניו יורק. הוא בנם השני של ג'נט, עובדת משרדית במקצועה, וג'וזף ולנטיין, בעלים של סוכנות ביטוח. אביו היה ממוצא גרמני-אמריקאי. לג'יימס יש אח בכור, הקומיקאי והשחקן גארי ולנטיין, ואחות, לסלי ניפינג. הוא ואחיו חונכו כקתולים. 

ג'יימס סיים את בית הספר התיכון וורד מלוויל בלונג איילנד. בעודו תלמיד תיכון, הוא הגיע למקום השני בקבוצת ההיאבקות, ממש לפני חברו והמתאבק המקצועי לעתיד מייקל פרנסיס פולי. שניהם נאבקו בדרגת משקל 145 ק"ג. פציעה בגבו של ג'יימס עם סיום העונה הביאה לסיומו של קריירה זו. ג'יימס, כמו גם פולי, המשיכו ללמוד במכללת קוטלנד כחלק מאוניברסיטת המדינה של ניו יורק, שם שיחק בקבוצת הפוטבול של האוניברסיטה עד שפציעה נוספת בגב סיימה לצמיתות את תקוות הספורט שלו.

קריירה
------

### תחילת הקריירה

ג'יימס החל לעשות סטנד-אפ לראשונה ב-1989, במועדון East Side Comedy Club הממוקם בלונג איילנד בניהולו של ריצ'י מינרוויני. הוא צבר פופולריות דרך הופעות מרובות בתוכניות אירוח, בין היתר אצל ג'יי לנו, דייוויד לטרמן, קונאן או'בריין, רוזי אודונל ואלן דג'נרס.

ב-2001 העלה ג'יימס מופע סטנד-אפ משלו שנקרא "קווין ג'יימס: חומר מתוק וקטן" למרכז הקומדיה. כחברו הטוב של ריי רומנו, הופיע ג'יימס כאורח בתוכנית "כולם אוהבים את ריימונד".

### הפריצה

ההופעות הללו הביאו לג'יימס סיטקום משלו בטלוויזיה, "מלך השכונה", שם הוא כיכב בתור דאג הפרנן. התוכנית החלה ב-21 בספטמבר 1998 והסתיימה ב-14 במאי 2007 עם סיום מיוחד של פרק בן שעה. ג'יימס היה מועמד לפרס אמי בזכות תפקידו בסדרה.

ב-2005 הופיע בסרט "היץ'". ב-2006 היה ג'יימס מועמד לראשונה על תפקידו בסדרה "מלך השכונה", לפרס אמי בקטגוריית השחקן הראשי הטוב ביותר בסדרת קומדיה.

ב-2007 כיכב בסרט הקומדיה "אני מכריז עליכם צ'אק ולארי" שביים דניס דוגן. ב-2009 הופיע בסרט "פול בלארט: שומר קניון" בתפקיד הראשי.

ב-2010 השתתף בסרט "מגודלים" ששוב ביים דוגן והפיק אדם סנדלר. ב-2011 שיחק בסרט "הדילמה". ביולי אותה השנה יצא הסרט "שומר גן החיות" בו הוא משחק את התפקיד הראשי, הסרט זכה לביקורות מעורבות.

ב-2012 יצא הסרט "מפלצת של מלון" בו ג'יימס מדבב את פרנקנשטיין. באותה שנה כיכב בסרט הקומדיה "הנה בא הבוקס". ב-2013 שב לגלם בסרט ההמשך "מגודלים 2". ב-2015 שיחק בסרט "פול בלארט: שומר קניון 2" וכן שיחק בסרט "פיקסלים" את נשיא ארצות הברית. מאז 2016 ג'יימס מככב בסיטקום "קווין יכול לחכות" של CBS. וב-2017 שב לעונה השנייה. כמו כן, הוא כיכב בסרט הפעולה של נטפליקס "זכרונות אמיתיים של מתנקש בינלאומי". 

ב-2017 הופיע בתור טד רפרטי בסרט "סנדי וקסלר".

בשנת 2020 שיחק ג'יימס לראשונה תפקיד דרמטי, כאשר גילם דמות של אסיר נמלט נאו-נאצי בסרט הפלישה לבית "בקי", לצידה של לולו וילסון.

חיים אישיים
-----------

ב-19 ביוני 2004 נישא לדוגמנית הפיליפינית סטפיאנה דה לה קרוז (ספ'), לאחר שהכיר אותה בפגישה עיוורת. להם שלוש בנות ובן.

נודע בשל החברות הקרובה שלו עם השחקן אדם סנדלר. שניהם אף מופיעים ביחד במספר סרטים.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2002 | פינוקיו | מאנג'ופוקו | דיבוב |
| 2004 | 50 דייטים ראשונים | כבאי |  |
| 2005 | היצ' | אלברט ברנמן |  |
| 2006 | גריל | דייב |  |
| מפלצת של בית | השוטר לנדרס | דיבוב |
| בלאגן בחווה | אוטיס | דיבוב |
| 2007 | צ'אק ולארי | לורנס "לארי" ולנטיין |  |
| 2008 | אל תתעסקו עם הזוהן | עצמו |  |
| 2009 | פול בלארט: שומר קניון | פול בלארט | גם תסריטאי ומפיק |
| 2010 | מגודלים | אריקסון "אריק" למונסוף |  |
| 2011 | הדילמה | ניק ברנן |  |
| שומר גן החיות | גריפין קייז | גם תסריטאי ומפיק |
| 2012 | הנה בא הבוקס | סקוט ווס |
| מפלצת של מלון | פרנק | דיבוב |
| 2013 | מגודלים 2 | אריקסון "אריק" למונסוף |  |
| 2015 | פול בלארט 2: נשאר בווגאס | פול בלארט | גם תסריטאי ומפיק |
| ילד קטן | ד"ר פוקס |  |
| פיקסלים | ויליאם קופר |  |
| מפלצת של מלון 2 | פרנק | דיבוב |
| 2016 | זכרונותיו של מתנקש בינלאומי | סם לארסון |  |
| 2017 | סנדי וקסלר | טד רפארטי |  |
| 2018 | מפלצת של מלון 3: יוצאים לחופשה | פרנק | דיבוב |
| 2020 | בקי | דומיניק |  |
| יובי יציל את האלווין | השוטר סטיב דאונינג |  |
| 2022 | משחק בית | שון פייטון | גם מפיק |

### טלוויזיה

| שנה | סדרה | תפקיד | הערות |
| --- | --- | --- | --- |
| 1996, 1999-1998 | כולם אוהבים את ריימונד | קווין דניאלס / דאג הפרנן | 8 פרקים
תסריטאי הפרק: "Golf" |
| 2007-1998 | מלך השכונה | דאג הפרנן | תפקיד ראשי (9 עונות); 207 פרקים
גם מפיק (181 פרקים) ותסריטאי (9 פרקים)  |
| 1998 | קוסבי | פרק: "Judgment Day" |
| 1999 | בקר | פרק: "Drive, They Said" |
| *Martial Law* | דאלאס המפטון | פרק: "Nitro Man" |
| 2001 | ארליס | קווין | פרק: "Like No Business I Know" |
| 2007 | חג המולד של אלמו | סנטה קלאוס | סרט טלוויזיה של ABC |
| 2015 | ליב ומאדי | מר קלודפלטר | פרק: "Cook-a-Rooney" |
| 2018-2016 | קווין יכול לחכות | קווין גאבל | תפקיד ראשי (2 עונות); 48 פרקים
גם מפיק בפועל |
| 2018 | קווין ג'יימס: אסור לא לוותר | 

---

 | ספיישל סטנד-אפ של נטפליקס |
| 2021 | דם חדש | קווין גיבסון | תפקיד ראשי; 10 פרקים
גם יוצר מפיק בפועל |

קישורים חיצוניים
----------------

ויקישיתוף מדיה וקבצים בנושא **קווין ג'יימס** בוויקישיתוף
* אתר האינטרנט הרשמי של קווין ג'יימס
* קווין ג'יימס, סרטונים בערוץ היוטיוב

* קווין ג'יימס, במסד הנתונים הקולנועיים IMDb (באנגלית)

* קווין ג'יימס, באתר AllMovie (באנגלית)

* קווין ג'יימס, באתר Rotten Tomatoes (באנגלית)

* קווין ג'יימס, באתר Box Office Mojo (באנגלית)

* קווין ג'יימס, במסד הנתונים הקולנועיים KinoPoisk (ברוסית)

* קווין ג'יימס, באתר MusicBrainz (באנגלית)

* קווין ג'יימס, באתר Discogs (באנגלית)

* קווין ג'יימס, באתר Songkick (באנגלית)
* ריאיון עם קווין ג'יימס

הערות שוליים
------------

1. ↑  מלך האימה, באתר ‏מאקו‏, 3 ביוני 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352011805171
* BNE: XX4698280
* BnF: cb15048538p (data)
* GND: 133559521
* ISNI: 0000 0001 1662 6348
* LCCN: no2005056168
* MusicBrainz: e81c8398-4b38-4519-9baf-c60f1fdd9cd4
* NKC: xx0204929
* NLP: a0000002240901
* NTA: 333478738
* SUDOC: 156278057
* VIAF: 66751643
* WorldCat: lccn-no2005056168

 |